google/wiki40b huggingface dataset:
भूलाभाई देसाई

भूलाभाई देसाई भारत के प्रख्यात विधिवेत्ता, प्रमुख संसदीय नेता तथा महात्मा गांधी के विश्वस्त सहयोगी। आजाद हिंद फौज के सेनापति श्री शहनवाज, ढिल्लन तथा सहगल पर राजद्रोह के मुकदमें में सैनिकों का पक्षसमर्थन आपने जिस कुशलता तथा योग्यता से किया, उससे आपकी कीर्ति देश में ही नहीं, विदेश में भी फैल गई।

परिचय

भूलाभाई देसाई का जन्म सूरत जिले के बलसर में हुआ था। विधिविशेषज्ञता आपको विरासत में मिली। आपके पिता सरकारी वकील थे। प्रत्युत्पन्नमतित्व तथा निर्भीक उक्तियाँ आपकी उल्लेख्य विशेषताएँ थी। बंबई के एलफिंस्टन तथा सरकारी ला कालेज में कानून की उच्च शिक्षा प्राप्त की। बाद में उच्च न्यायालय के अधिवेत्ता बने। विशिष्ट विधिविशारद होने के कारण आपको अल्पकाल में ही धन तथा यश की प्राप्ति हुई। राजनीति के क्षेत्र में सर्वप्रथम माडरेटों के साथ, तदनंतर होम रूल लीग में और अंत में कांग्रेस में आए। महात्मा गांधी की प्रेरणा तथा निर्देश से प्रभावित होकर स्वाधीनता आंदोलन में प्रमुखता से भाग लिया। गुजरात के किसानों को कानूनी सहायता देकर आपने स्वराज्य आंदोलन को नवीन शक्ति प्रदान की। इस दिशा में आपके कार्यो के फलस्वरूप ही ब्रमफील्ड प्रतिवेदन में किसानों की कठिनाइयों को कम करने की संस्तुति की गई।
सन्‌ 1930 के स्वाधीनता आंदोलन में भाग लेने के कारण आपको एक वर्ष का कारावास तथ दस हजार रुपए जुर्माने का दंड मिला। इसकेश् बाद के सभी प्रमुख कांग्रेसी आंदोलनों में आप भाग लेते रहे। केंद्रीय धारासभा में कांग्रेस दल के नेता के रूप में आपका कार्य ऐतिहासिक महत्व का है। आपके तीखे तथ्यपूर्ण भाषण सरकारी पक्ष को हतप्रभ कर देते थे। श्री भूलाभाई देसाई में ऐसी अनोखी सूझबूझ थी। जिसके फलस्वरूप आप महत्वपूर्ण बिलों पर मुसलिम पार्टी को साथ लकर सरकारी पक्ष को पराजित कर देते थे। केंद्रीय धारासभा में आपकी संसदीय प्रतिभा तथा असाधारण क्षमता अप्रतिम मानी जाती थी।
आपमें प्रतिपक्षी पर प्रबल प्रहार कर उसे निरस्त्र कर देने की असाधारण और अद्भुत क्षमता थी। यही कारण है कि आपके पास प्राय: अत्यंत गंभीर कानूनी उलझनों के मुकदमे आया करते थे। देश के ख्यातिलब्ध विधिज्ञों में आपका प्रमुख स्थान है। संसदीय नेतृत्व के आपमें अनुपम गुण थे। कांग्रेस पार्टी के नेता के रूप में नौकरशाही आपसे सदा आतंकित रहती थी। अँग्रेजी भाषा पर आपका असाधारण अधिकार था। आपके भाषणों में तथ्यों, तर्कों तथा व्यंग्य विनोदपूर्ण उक्तियों का प्रभावोत्पादक संयोजन रहता था। इस संबंध में देसाई लियाकत समझौते का विशेष महत्व है। आपके व्याख्यानों तथा विचारों का संग्रह पुस्तकाकार प्रकाशित हुआ है। आरंभिक जीवन में आपने अहमदाबाद स्थित गुजराज कालेज में अर्थशास्त्र तथा इतिहास विषयक प्राध्यामक का भी कार्य किया था।
बांटु

बांटु, मध्य तथा दक्षिणी अफ्रीका में निवास में करने वाली एक प्रमुख मानव जनजाति हैं।
पाबूजी की फड़

इतिहास

पाबूजी एक लोक-देवता के रूप में पूजे जाते हैं। यह 14वीं सदी (16वीं सदी में भी उल्लेख किया गया है) राजस्थान के फलोदी तहसील के कोलू नामक दूरदराज़ के गाँव में रहते थे।
भारतीय भूचुम्बकत्व संस्थान

भारतीय भूचुम्बकत्व संस्थान (Indian Institute of geomagnetism, IIG, आई आई जी) भारत का एक प्रमुख अनुसंधान संस्थान है जो भूचुम्बकत्व, वायुमण्डलीय भौतिकी, अंतरिक्ष भौतिकी तथा प्लाज्मा भौतिकी जैसे परस्पर सम्बन्धित क्षेत्रों में मूलभूत एवं अनुप्रयुक्त अनुसंधान में संलग्न है। यह भारत सरकार के विज्ञान एवं प्रौद्योगिकी मंत्रालय के आधीन एक स्वतंत्र (आटोनॉमस) संस्था है। यह नवी मुम्बई के पनवेल नामक स्थान पर स्थित है।
इसके पूरे देश में दो क्षेत्रीय केंद्र और 12 चुंबकीय वेधशालाएं स्थित हैं। आईआईजी ने अपने तीसरे क्षेत्रीय केंद्र के रूप में शिलांग भूभौतिकीय अनुसंधान केंद्र (एसजीआरसी) की स्‍थापना की है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा।
मत्स्योद्योग

मत्स्योद्योग (fisheries) आर्थिक लाभ के लिये मछली पालने, पकड़ने व उनसे खाद्य और अन्य उत्पादन बनाने के उद्योग को कहते हैं। यह अक्सर समुद्री तटवर्ती क्षेत्रों की अर्थव्यवस्थाओं में बहुत महत्व रखता है। मत्स्योद्योग कई प्रकार के होते हैं और उसकी गतिविधियाँ स्थान, मछली के प्रकार, मछली पालने व पकड़ने के उपकरणों और नौकाओं के अनुसार भिन्न होती हैं।
वृक्षायुर्वेद योग

वृक्षायुर्वेद योग अर्थात वृक्षों के विषय में ज्ञान रखना तथा उनका चिकित्सा में प्रयोग करना और उन्हें किस तरह से रोपा जाए, आदि जानकारी रखना। यह कला चौंसठ कलाओं के अन्तर्गत आती है।
गणितसारसंग्रह

गणितसारसंग्रहः भारतीय गणितज्ञ महावीराचार्य द्वारा संस्कृत भाषा में रचित एक गणित ग्रन्थ है। इस ग्रन्थ में गणित के जो प्रश्न पूछे गये हैं वे कई अर्थों में गणित के पूर्ववर्ती ग्रन्थों में पूछे गये प्रश्नों से भिन्न हैं।
१८ सितम्बर

निधन

बांग्ला भाषा के प्रसिद्ध लेखक और बंगाली पुनर्जागरण के चिंतकों में से एक राजनारायण बोस का निधन 1899 में हुआ।
प्रसिद्ध राजनीतिज्ञ तथा अधिवक्ता जोसेफ़ बैपटिस्टा का निधन 1930 में हुआ।
हिंदी फ़िल्मों के हास्य अभिनेता असित सेन का निधन 1953 में हुआ।
स्वतंत्रता सेनानी सारंगधर दास का निधन 1957 में हुआ।
‘भारत रत्न’ सम्मानित स्वतंत्रता सेनानी, समाज सेवी और शिक्षा शास्त्री भगवान दास का निधन 1958 में हुआ।
संयुक्त राष्ट्र के दूसरे महासचिव डैग हैमरस्क्जोंल्ड का निधन 1961 में हुआ।
भारत के पहले मुस्लिम मुख्य न्यायाधीश, वे भारत के प्रथम कार्यवाहक राष्ट्रपति मुहम्मद हिदायतुल्लाह का निधन 1992 में हुआ।
मराठी भाषा के प्रसिद्ध साहित्यकार शिवाजी सावंत का निधन 2002 में हुआ
वॄश्चिक तारामंडल

वॄश्चिक या स्कोर्पियो (अंग्रेज़ी: Scorpio या Scorpius) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक बिच्छु के रूप में दर्शाया जाता था। आकाश में इसके पश्चिम में तुला तारामंडल होता है और इसके पूर्व में धनु तारामंडल। यह एक बड़ा तारामंडल है जो खगोलीय गोले के दक्षिणी भाग में आकाशगंगा (हमारी गैलेक्सी) के बीच में स्थित है।

तारे

वॄश्चिक तारामंडल में १५ मुख्य तारे हैं, हालांकि वैसे इसमें ४७ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से १३ तारों के इर्द-गिर्द २६ ग्रह परिक्रमा करते हुए पा लिए थे। इस तारामंडल में बहुत से रोशन तारे है, जैसे की ज्येष्ठा (अन्तारॅस, α Sco), ग्राफियास (β1 Sco), मूल तारा (λ Sco), जुबहा (δ Sco), सरगस (θ Sco), वाग़ैराह।
64 - जलालाबाद विधान सभा निर्वाचन क्षेत्र

शाहजहांपुर के जलालवाद विधानसभा सीट से सन 1967 में पहली बार विधायक रहे दल सिंह यादव एक कुशल वक्ता एवं व्यवहार कुशल इंसान है। जिले में व आसपास के भी जिलो में 60 के दशक के एक मात्र विधायक है जिन्होंने अपना सारा जीवन अपने जिले के विकास में लगा दिया अधिवक्ता होने के कारण कभी किसी से हार न मानी एवं उच्च न्यायालयो में कई जनहित में किये मुकदमे जीते। न सिर्फ विधानसभा चुनावों में वे बैंको के चुनावों में भी हिस्सा लिया करते है वह स्वयं 4 बार लगभग 2 दशक तक स्वयं बैंक चेयरमैन रहे जिस कारण पूरे मंडल में उन्हें कोआपरेटिव का भीष्मपितामह भी कहा जाता है तथा इन्होंने बच्चो की बेहतर शिक्षा हेतु कई स्कूल बनवाये और उन्हें पढ़ने के लिए प्रोत्साहित किया क्योकि वह खुद भी एक शिक्षक थे इसलिए उन्होंने समय समय पर बच्चों का आत्मविश्ववास भी बढ़ाया इसलिए आज इनके द्वारा पढ़ाए हुए बच्चे आज डाक्टार , इंजीनियर , कलक्टर , मंत्री / विधायक है।
दिति का गर्भधारण

स्रोत

सुखसागर के सौजन्य से
तहरीक-ए-तालिबान पाकिस्तान

तहरीक-ए-तालिबान पाकिस्तान (उर्दू: تحریک طالبان پاکستان‎, ), जिसे कभी-कभी सिर्फ़ टी-टी-पी (TTP) या पाकिस्तानी तालिबान भी कहते हैं, पाकिस्तान-अफ़ग़ानिस्तान सीमा के पास स्थित संघीय प्रशासित कबायली क्षेत्र से उभरने वाले चरमपंथी उग्रवादी गुटों का एक संगठन है। यह अफ़ग़ानिस्तान की तालिबान से अलग है हालांकि उनकी विचारधाराओं से काफ़ी हद तक सहमत है। इनका ध्येय पाकिस्तान में शरिया पर आधारित एक कट्टरपंथी इस्लामी अमीरात को क़ायम करना है। इसकी स्थापना दिसंबर २००७ को हुई जब बेयतुल्लाह महसूद​ के नेतृत्व में १३ गुटों ने एक तहरीक (अभियान) में शामिल होने का निर्णय लिया। जनवरी २०१३ में तहरीक-ए-तालिबान पाकिस्तान ने घोषणा करी कि वे भारत में भी शरिया-आधारित अमीरात चाहते हैं और वहाँ से लोकतंत्र और धर्म-निरपेक्षता ख़त्म करने के लिए लड़ेंगे। उन्होंने कहा कि वे कश्मीर में सक्रीय होने के प्रयास कर रहे हैं।
१६ दिसम्बर २०१४ को पेशावर के सैनिक स्कूल पर हमला करके तहरीक-ए-तालिबान के छः आतंकियों ने १२६ बच्चों की हत्या कर दी।

नाम

'तालिब' का अर्थ 'छात्र' (या 'धार्मिक शिक्षा मांगने वाला') और 'तहरीक' का अर्थ 'अभियान' या 'मुहिम' होता है। तहरीक-ए-तालिबान पाकिस्तान का मतलब 'पाकिस्तानी छात्र अभियान' है।
ऊतक

तंत्रिका ऊतक (Nervous Tissue)

इसमें संवेदनाग्रहण, चालन आदि के गुण होते हैं। इसमें तंत्रिका कोशिका तथा न्यूराग्लिया रहता है। मस्तिष्क के धूसर भाग में ये कोशिकाएँ रहती हैं तथा श्वेत भाग में न्यूराग्लिया रहता है। कोशिकाओं से ऐक्सोन तथा डेंड्रॉन नाक प्रर्वध निकलते हैं। नाना प्रकार के ऊतक मिलकर शरीर के विभिन्न अंगों (organs) का निर्माण करते हैं। एक प्रकार के कार्य करनेवाले विभिन्न अंग मिलकर एक तंत्र (system) का निर्माण करते हैं।

पादप ऊतक (Plant Tissue)

पादप ऊतकों को दो वर्गों में बाँटा जाता है  1. विभज्योतकी ऊतक ( meristematic tissue ) 2 . स्थायी ऊतक ( permanent tissue )
1.विभज्योतकी ऊतक ( meristematic tissue ) के प्रकार 
i. शीर्षस्थ विभज्योतक ऊतक (Apical meristem)
ii. पार्श्व विभज्योतक ऊतक (lateral meristem)
iii. अंतर्विष्ट विभज्योतक ऊतक (Intercalary meristem)
2. स्थाई ऊतक (permanent tissue)
I.सरल ऊतक ii. जटिल ऊतक
I. सरल ऊतक तीन प्रकार के होते है।
A. मृदु ऊतक (पैरेन्काइमा)
B. स्थूल कोण ऊतक (कालेन्काएमा)
C. दृढ़ ऊतक (स्क्लेरेंकाइमा)|
बंजारा भाषा

यह भाषा राजस्थान मेंेें रहने वाले बंजारों केे द्वारा बोली जाती थी इसीलिए इसे बंजारााा भाष यह भाषा राजस्थान कीी प्राचीन भाषाओं में से प्रमुख भाषा है
साथिया (2002 फ़िल्म)

संक्षेप

इस फिल्म में आदित्य बहुत उत्सुक होके सुहानी को अपने दोस्तों की मदद से, रात की गाड़ियों, स्टेशनों और हर जगह पर ढूंढ रहा है। सुहानी विश्वविद्यालय से उसे रास्ते में गुम हो गयी है।
धारा घनत्व

चालक माध्यम के भीतर किसी प्रष्ठ के लम्बवत दिशा मे इकाई क्षेत्रफल के द्वारा प्रवाहित होने वाली विद्युत धारा, धारा घनत्व (करेन्ट डेन्सिटी) कहलाती है। यह एक सदिश राशि है, जबकि धारा स्वयं एक अदिश राशि होती है। धारा घनत्व को J से प्रदर्शित करते हैं।
यदि किसी चालक से I धारा प्रवाहित हो और उसका अनुप्रस्थ काट का क्षेत्रफल A हो , तब धारा घनत्व -
                                           J = I/A 
इसका S.I मात्रक एम्पियर/मी२ होता है।
जन गण मन

वाक्य-दर-वाक्य अर्थ

जनगणमन आधिनायक जय हे भारतभाग्यविधाता!
जनगणमन:जनगण के मन/सारे लोगों के मन; अधिनायक:शासक; जय हे:की जय हो; भारतभाग्यविधाता:भारत के भाग्य-विधाता(भाग्य निर्धारक) अर्थात् भगवान
जन गण के मनों के उस अधिनायक की जय हो, जो भारत के भाग्यविधाता हैं!
पंजाब सिन्धु गुजरात मराठा द्राविड़ उत्कल बंग
विन्ध्य हिमाचल यमुना गंगा उच्छलजलधितरंग
पंजाब:पंजाब/पंजाब के लोग; सिन्धु:सिन्ध/सिन्धु नदी/सिन्धु के किनारे बसे लोग; गुजरात:गुजरात व उसके लोग; मराठा:महाराष्ट्र/मराठी लोग; द्राविड़:दक्षिण भारत/द्राविड़ी लोग; उत्कल:उडीशा/उड़िया लोग; बंग:बंगाल/बंगाली लोग
विन्ध्य:विन्ध्यांचल पर्वत; हिमाचल:हिमालय/हिमाचल पर्वत श्रिंखला; यमुना गंगा:दोनों नदियाँ व गंगा-यमुना दोआब; उच्छल-जलधि-तरंग:मनमोहक/हृदयजाग्रुतकारी-समुद्री-तरंग या मनजागृतकारी तरंगें
उनका नाम सुनते ही पंजाब सिन्ध गुजरात और मराठा, द्राविड़ उत्कल व बंगाल
एवं विन्ध्या हिमाचल व यमुना और गंगा पे बसे लोगों के हृदयों में मनजागृतकारी तरंगें भर उठती हैं
तव शुभ नामे जागे, तव शुभ आशिष मागे
गाहे तव जयगाथा
तव:आपके/तुम्हारे; शुभ:पवित्र; नामे:नाम पे(भारतवर्ष); जागे:जागते हैं; आशिष:आशीर्वाद; मागे:मांगते हैं
गाहे:गाते हैं; तव:आपकी ही/तेरी ही; जयगाथा:वजयगाथा(विजयों की कहानियां)
सब तेरे पवित्र नाम पर जाग उठने हैं, सब तेरी पवित्र आशीर्वाद पाने की अभिलाशा रखते हैं
और सब तेरे ही जयगाथाओं का गान करते हैं
जनगणमंगलदायक जय हे भारतभाग्यविधाता!
जय हे, जय हे, जय हे, जय जय जय जय हे।।
जनगणमंगलदायक:जनगण के मंगल-दाता/जनगण को सौभाग्य दालाने वाले; जय हे:की जय हो; भारतभाग्यविधाता:भारत के भाग्य विधाता
जय हे जय हे:विजय हो, विजय हो; जय जय जय जय हे:सदा सर्वदा विजय हो
जनगण के मंगल दायक की जय हो, हे भारत के भाग्यविधाता
विजय हो विजय हो विजय हो, तेरी सदा सर्वदा विजय हो

सामान्‍य

जब राष्‍ट्र गान गाया या बजाया जाता है तो श्रोताओं को सावधान की मुद्रा में खड़े रहना चाहिए। यद्यपि जब किसी चल चित्र के भाग के रूप में राष्‍ट्र गान को किसी समाचार की गतिविधि या संक्षिप्‍त चलचित्र के दौरान बजाया जाए तो श्रोताओं से अपेक्षित नहीं है कि वे खड़े हो जाएं, क्‍योंकि उनके खड़े होने से फिल्‍म के प्रदर्शन में बाधा आएगी और एक असंतुलन और भ्रम पैदा होगा तथा राष्‍ट्र गान की गरिमा में वृद्धि नहीं होगी।
जैसा कि राष्‍ट्र ध्‍वज को फहराने के मामले में होता है, यह लोगों की अच्‍छी भावना के लिए छोड दिया गया है कि वे राष्‍ट्र गान को गाते या बजाते समय किसी अनुचित गतिविधि में संलग्‍न नहीं हों।

विवाद

क्या किसी को कोई गीत गाने के लिये मजबूर किया जा सकता है अथवा नहीं? यह प्रश्न सर्वोच्च न्यायालय के समक्ष बिजोए एम्मानुएल वर्सेस केरल राज्य AIR 1980 SC 748 [3] नाम के एक वाद में उठाया गया। इस वाद में कुछ विद्यार्थियों को स्कूल से इसलिये निकाल दिया गया था क्योंकि इन्होने राष्ट्र-गान जन-गण-मन को गाने से मना कर दिया था। यह विद्यार्थी स्कूल में राष्ट्र-गान के समय इसके सम्मान में खड़े होते थे तथा इसका सम्मान करते थे पर गाते नहीं थे। गाने के लिये उन्होंने मना कर दिया था। सर्वोच्च न्यायालय ने इनकी याचिका स्वीकार कर इन्हें स्कूल को वापस लेने को कहा। सर्वोच्च न्यायालय का कहना है कि यदि कोई व्यक्ति राष्ट्र-गान का सम्मान तो करता है पर उसे गाता नहीं है तो इसका मतलब यह नहीं कि वह इसका अपमान कर रहा है। अत: इसे न गाने के लिये उस व्यक्ति को दण्डित या प्रताड़ित नहीं किया जा सकता।
किलाउस

यह एक प्रमुख ज्वालामुखी हैं।
प्रिमोर्स्की क्राय

प्रिमोर्स्की क्राय (रूसी: Примо́рский край), जिसे पहले प्रिमोर्ये (Примо́рье) भी कहा जाता था, रूस का एक संघीय खंड है जो क्राय का दर्जा रखता है। रूसी भाषा में 'प्रिमोर्सकी' का मतलब 'समुद्री' होता है इसलिए इस राज्य को कभी-कभी 'समुद्री प्रांत' या 'समुद्री क्षेत्र' भी कहा जाता है। इसका प्रशासनिक केंद्र और राजधानी व्लादिवोस्तोक का शहर है। प्रिमोर्सकी क्राय का क्षेत्रफल वर्ग १,६५,९०० किमी है और सन् २०१० की जनगणना में इस प्रांत की आबादी १९,५६,४२६ थी।

भूगोल

प्रिमोर्सकी क्राय की सरहदें दक्षिण में चीन और उत्तर कोरिया से मिलती हैं, जबकि पूर्व में जापान सागर का पानी है। इस राज्य का अधिकांश हिस्सा पहाड़ी है और ८०% पर जंगल विस्तृत हैं। यहाँ की सबसे बड़ी पर्वत शृंखला सिख़ोते-अलीन पर्वत है। इधर बहुत से प्राचीन ज्वालामुखियों के खँडहर भी मिलते हैं और कई नदियाँ-नाले बहते हैं। वनों में बहुत से जानवर मिलते हैं, जैसे की उस्सुरियाई भालू, अमूरी शेर, भिन्न प्रकार के हिरन, जंगली सूअर और बहुत प्रकार के पक्षी।

मौसम

यह एक ठंडा इलाक़ा है। इसके उत्तरी भाग में सालभर का औसत तापमान लगभग १ °सेंटीग्रेड और दक्षिणी तटवर्ती क्षेत्र में ५.५ °सेंटीग्रेड रहता है। सर्दियों में कई स्थानों पर भारी बर्फ़बारी होती है।
अभिन्न श्याम गुप्ता

अभिन्न श्याम गुप्ता (जन्म; २२ अक्टूबर १९७९, इलाहाबाद) भारत के पुरुष बैडमिंटन खिलाड़ी है। वर्तमान में यह इलाहाबाद शहर में रहते है और यह एकल में एक राष्ट्रीय चैंपियन है। गुप्ता ने पुरुषों के एकल में २००४ ग्रीष्मकालीन ओलंपिक में बैडमिंटन खेला, दक्षिण कोरिया के पार्क ताई-सांग से ३२ के दौर में हार गए थे।
गुप्ता को भारतीय बैडमिंटन में उनके योगदान के लिए अर्जुन पुरस्कार से सम्मानित किया गया।

शिक्षा और कार्य

अभिन्न इलाहाबाद विश्वविद्यालय से बी कॉम पास हैं। वे वर्तमान रूप से इंडियन ऑइल कॉर्पोरेशन लिमिटेड, सूबेदार टर्मिनल, इलाहाबाद में उप प्रबंधक (डिप्टी मैनेजर) हैं।

कीर्तिमान

अभिन्न २००४ का लिम्का बुक रिकॉर्ड रखते हैं। वे भारत के पहले शटलर हैं जो सभी श्रेणियों में राष्ट्रीय चैम्पियन रहे हैं - मिनि, सब-जूनियर, जूनियर (दो बार) और सीनियर (दो बार) ।
कमलेश शिवजी विकमसे

बचपन और शिक्षा

कमलेश का जन्म दिसंबर १९६० में मुंबई में एक शिक्षित परिवार में हुआ। उनके पिता, श्री शिवजी के० विकमसे भी एक चार्टर्ड एकाउंटेंट हैं और भारतीय सनदी लेखाकार संस्थान के केंद्रीय परिषद के पूर्व सदस्य रह चुके हैं।
उन्होंने पोदार कॉलेज में में अध्ययन करने के बाद, मुंबई विश्वविद्यालय से बैचलर ऑफ कॉमर्स की डिग्री प्राप्त की और १९८२ में चार्टर्ड एकाउंटेंट बने।
१७११ ईसा पूर्व

१७११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रिंकी भट्टाचार्य

जीवनी

कोलकाता मूल निवासी, रिंकी का जन्म 1942 में हुआ था। वह प्रसिद्ध भारतीय फिल्म निर्माता बिमल रॉय की सबसे बड़ी बेटी थी। उनका बचपन प्रमुख लेखकों, कवियों और कलाकारों के आसपास बीता था, जो उनके पेटू बंगाली व्यंजनों के लिए भी उल्लेखनिय घर आते रहते थे।
उन्होंने 1966 में एक फ्रीलान्स पत्रकार के रूप में अपना कैरियर शुरू किया था और द इकोनॉमिक टाइम्स, द इंडियन एक्सप्रेस और कई अन्य पत्रिकाओं में लेख प्रकाशित हुए थे। उसने चार दिवारी के साथ वृत्तचित्र फिल्में बनाने में अपनी शुरुआत की, जिस में पत्नी की मार पिटाई का मुद्दा लिया गया है। इस के जल्द बाद भारत में महिलाओं के विरूद्ध हिंसा से जुड़े मुद्दों पर अगली कड़ी को पर्दे पर लाया  गया था।,
वह भारत में महिला आंदोलन में गहराई से शामिल हो गई थीं और इस विषय पर कई पुस्तकें लिखी हैं, जिनमें बंद दरवाजों के पीछे: भारत में घरेलू हिंसा, बिमल रॉय - ए मैन ऑफ साइलेंस, इंडेलिबल इम्प्रिंट्स, एन एस्से इन अनसरटन लीजिंस और साथ ही कई कुकिंग पर किताबें भी शामिल हैं।. उसने मधुमती (1958) के निर्माण पर एक पुस्तक बिमल रॉय'स मधुमती: अनटॉल्ड स्टोरीज फ्रॉम बिहंड द सीनज (2014)  प्रकाशित की।

निजी ज़िंदगी

नाम रिंकी का अर्थ है "महान आत्मा"। रिंकी की फिल्म निर्देशक बसु भट्टाचार्य (1934-1997) से शादी हुई थी, हालांकि घरेलू दुरुपयोग के बाद, वह 1982 में अपने घर से बाहर चली गईं, सार्वजनिक रूप से, वह 1984 में मैनुशी में पत्रकार मधु किश्वर के साथ एक साक्षात्कार के माध्यम से घर से बाहर हुई। युगल ने 1990 में औपचारिक रूप से तलाक किया। उसने अपनी मां और भाई बहन के खिलाफ अपने पिता की संपत्ति के अपने हिस्से के लिए सफलतापूर्वक मुकदमा दायर किया।
वह बांद्रा, मुंबई में रहती है। उनका एक बेटा आदित्य भट्टाचार्य, फिल्म निर्देशक और दो बेटियां, चिमू और अनवरशा आर्य, लेखक हैं।
सुखेन्द्र सिंह

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा नहीं हैं
विशिष्टि

किसी उत्पाद, तन्त्र या सेवा के विभिन्न पहलुओं एवं गुणधर्मों के औपचारिक विवरण को विशिष्टि (specification) या विनिर्देश कहते हैं।
गुप्तिनंदी

जीवनी

आचार्य Guptinandi शहर में पैदा हुआ था के भोपाल, मध्य प्रदेश पर 1 अगस्त 1972. वह था उसके B.Com के रूप में एक Sravaka (रखना अनुयायी) और शुरू किया गया था के रूप में एक Digambara भिक्षु पर 22 जुलाई, 1991 द्वारा आचार्य Kunthusagar. दिसंबर 2014 में, वह चला गया करने के लिए जयपुर, राजस्थान, जहां उन्होंने शीर्षक दिया की युवा Munishi करने के लिए मुनि Suyashgupt और जिन धर्म Prabhavak करने के लिए मुनि चंद्रगुप्त. वह आचार्य पैड पर 27 मई 2001 में इंदौर, मध्यप्रदेश.
उसने के संस्थापक है श्री धर्म तीर्थ है। उन्होंने कहा कि देखरेख Panchkalyanak पर Manasinganahalli में आयोजित किया है, 2013.
फोटोग्राममिति

फोटोग्राफ लेकर उसकी सहायता से मापन करना फोटोग्राममिति (Photogrammetry) कहलाता है। इसकी सहायता से सतह पर स्थित बिन्दुओं की स्थिति (निर्देशांक) की गणना की जा सकती है। फोटोग्राममिति उतना ही पुराना है जितना आधुनिक फोटोग्राफी, अर्थात १९वीं शताब्दी का मध्यकल। एक सरल उदाहरण के तौर पर, फोटोग्राफिक छबि के समतल (photographic image plane) के समान्तर स्थित किसी समतल पर स्थित दो बिन्दुओं का फोटो लेकर और फोटो में उनके बीच की दूरी मापकर उन बिन्दुओं के बीच की दूरी की गणना की जा सकती है। इसके लिये फोटो का पैमाना (स्केल) ज्ञात होना चाहिये।
लोकतांत्रिक राष्ट्रीय एकता

लोकतांत्रिक राष्ट्रीय एकता (Rassemblement National Démocratique) अल्जीरिया का एक राजनीतिक दल है।
इस दल का नेता Ahmed Ouyahia है।
२००२ के संसदीय चुनाव में इस दल को ६१० ४६१ मत (८.२%, ४७ सीटें) मिले। २००४ के राष्ट्रपति चुनाव में इस दल का प्रत्याशी, Abdelaziz Bouteflika, ८ ६५१ ७२३ वोट (८५%) पा कर विजयी हुआ।
उमरी मनोहरपुर गाँव, हंडिया (इलाहाबाद)

यातायात

== आदर्श स्थल ==bihar
ईटीवी (श्रीलंका)

इतिहास

ईटीवी ने श्रीलंका में पहली बार 24 घण्टे प्रसारित होने वाला 2 चैनल स्थापित किया जिसे। ईटीवी 1 और ईटीवी 2 कहते हैं। यह निःशुल्क धारावाहिक प्रसारित करता था। यह स्थानीय विज्ञापन दिखा कर पैसे कमाता था। यह स्टार टीवी के धारावाहिक को दिखाता था। जिससे कारण श्रीलंका में इसके अधिकार को लेकर प्रकरण हुआ। उसके बाद प्रकरण से बचने के लिए स्टार टीवी ने 2 वर्षों के लिए ईटीवी को आधिकारिक रूप से कार्यक्रम के पुनः प्रसारण का अधिकार दिया था। इसके बाद ईएपी समूह ने इसे खरीद लिया और ईटीवी 1 का नाम 1998 में स्वर्णवाहिनी कर दिया। इसी के साथ साथ ईटीवी 2 को ईटीवी कर दिया।
ओवर-द-काउंटर (Over-the-counter)(वित्त)

ओटीसी - द्वारा बेचे गए स्टॉक (OTC-traded stocks).

अमेरिका में, स्टॉक में ओवर-द-काउंटर व्यापार बाजार निर्माताओं द्वारा किया जाता है, जो डीलरों के बीच कोटेशन सेवाओं जैसे पिंक कोट पिंक ओटीसी बाजार द्वारा संचालित) और ओटीसी बुलेटिन बोर्ड (ओटीसीबीबी) का उपयोग करते हुए पिंक शीट्स सुरक्षाओं और ओटीसीबीबी में बाजार बनाते हैं।

ओटीसी स्टॉक न तो आम तौर पर सूचीबद्ध होते हैं और ना ही किसी स्टॉक विनिमय में इनका व्यापार किया जाता है, हालांकि विनिमय में सूचीबद्ध स्टॉक तीसरे बाजार में ओटीसी द्वारा बेचे जा सकते हैं।

हालांकि ओटीसीबीबी पर उद्धृत स्टॉक अमेरिकी सुरक्षा और विनिमय आयोग (U.S. Securities and Exchange Commission) (SEC) के विनियमनों के अनुसार होने चाहिए, अन्य ओटीसी स्टॉक, जैसे वे स्टॉक जिन्हें पिंक शीट्स सुरक्षाओं की श्रेणी में रखा गया है, को रिपोर्टिंग की जरुरत नहीं होती है, जबकि वे स्टॉक जिन्हें ओटीसीक्यूएक्स की श्रेणी में रखा गया है, वे पिंक ओटीसी बाजार के माध्यम से वैकल्पिक प्रकटीकरण दिशानिर्देशों के अनुरूप हैं।
साइमन हॅकिन

साइमन हॅकिन एक ब्रिटिश विद्युत (इलेक्ट्रिकल) इंजीनियर हैं, जो अपने रडार व संचार में अनुप्रयोगों की प्रमुखता वाले अनुकूली संकेत प्रसंस्करण संबंधित अग्रणी कार्य के लिए विख्यात हैं।

शिक्षा व अनुसंधान

इन्होंने अपनी बी॰एस॰सी, पीएच॰डी॰, व डी॰एस॰सी॰ इंग्लैंड की यूनिवर्सिटी ऑफ बर्मिंघम से इलेक्ट्रिकल इंजीनियरिंग में प्राप्त की। 1980 के दशक के मध्य में, इन्होंने अपने शोध के प्रयास का बल, उस समय पुनः उभर रही, तंत्रिका संगणना की दिशा में स्थानांतरित करा था।
प्रियमानसम्

दल

कलाकार: राजेश हेब्बर, प्रतीक्षा काशी, मीरा श्रीनारायण
निर्देशक : विनोद मंकर
निर्माता : बेवी मैथ्यू
संगीत : श्रीवालसान जे मेनन
कथा-पटकथा/लेखक : विनोद मंकर
पूरब कोहली

व्यक्तिगत जीवन

कोहली के पिता एक होटल मालिक और माँ निगमित प्रशिक्षक हैं। उन्होंने शिक्षा के क्षेत्र में विज्ञान संकाय से परिवर्तित करके वाणिज्य संकाय को चुना और बाद में कला संकाय को चुना एवं अर्थशास्त्र, मनोविज्ञान और साहित्य की पढ़ाई की।
प्रथम हिन्दचीन युद्ध

प्रथम हिन्दचीन युद्ध, फ्रांस और वियत मिन्ह के बीच १९४० से १९५४ तक चला। वियतनामी लोग हिन्दचीन पर फ्रांस के पुनः कब्जे से स्वतंत्रता चाहते थे। इसमें संयुक्त राज्य अमेरिका भी फ्रांस की सहायता कर रहा था। अन्ततः १९५४ में फ्रांस की पराजय हुई, चार देश स्वतंत्र हुए- उत्तरी वियतनाम, दक्षिणी वियतनाम, कम्बोडिया तथा लाओस।
(इंडो-चाइना) द्वीप 1850 के दशक से फ्रांस का उपनिवेश था। उस समय हिन्दचीन के अन्तर्गत आज के वियतनाम (उत्तरी एवं दक्षिणी), कम्बोडिया, लाओस आते थे। द्वितीय विश्वयुद्ध के दौरान इस पर जापान ने कब्जा कर लिया था। युद्ध के बाद फ्रांसीसी दक्षिणपूर्वी एशिया पर अपना साम्राज्य फिर से स्थापित करना चाहते थे। द्वितीय विश्वयुद्ध के बाद वियतनामी जनता अपनी स्वाधीनता चाहती थी। फ्रांसीसियों ने उनकी स्वाधीनता की मांग को अस्वीकार करके उस पर कब्जा कर लिया। वियतनामी जनता ने 1940 से लेकर 1954 तक फ्रांसीसियों के विरुद्ध राष्ट्रीय मुक्ति युद्ध चलाया और 1954 में फ्रांसीसियों को पराजित करके उन्हें वहां से भगा दिया।
फास्पोरस पेन्टाऑक्साइड

फास्पोरस पेन्टाऑक्साइड एक अकार्बनिक यौगिक है।
मुंबई में पर्यटन

मुंबई, भारत का सबसे बड़ा शहर है जिसकी आबादी लगभग 18 लाख है। यह भारतीय प्रायद्वीप के पश्चिमी तट पर स्थित है। मुंबई दुनिया के नौवें सबसे अधिक आबादी वाले शहरों में से एक है। यह एक समृद्ध शहर एवं यहाँ गहरा प्राकृतिक बंदरगाह है इसके साथ-साथ यह वित्तीय, मनोरंजन, और वाणिज्यिक क्षेत्र में भारत में राजधानी है
यह शहर प्राकृतिक विरासत, प्राचीन विरासत, आराम एवं मनोरंजन स्थलों, सिनेमाघर और स्टूडियो, पवित्र स्थानों और ऐतिहासिक स्मारकों के मामलो में काफी समृद्ध है। यह शहर पहले मुंबई के नाम से जाना जाता था। मुंबई शानदार समुद्र तटों, पर्यटन स्थलों, और मनोरंजन पार्क होने के चलते के एक आदर्श अवकाश स्थल हैं।

जलवायु और मौसम

उष्णकटिबंधीय जलवायु होने के कारण मुंबई में साल भर मिश्रित मौसम रहता है। इसका औसत तापमान 25-28 डिग्री के बीच रहता है, जबकि गर्मियों के दौरानअधिकतम तापमान 33.3 डिग्री तक पहुंच जाता हैं। इस शहर में जुलाई के दौरान भारी वर्षा होती है एवं किसी किसी दिन जनजीवन रुक सा जाता हैं।

होटल और रेस्टोरेंट

मुंबई में कई पर्यटन स्थल है एवं यह प्रत्येक साल कई विदेशी पर्यटकों का स्वागत करता है। जिनके चलते यहाँ आतिथ्य और आवास दोनों काफी उत्कृष्ट हैं। यह पर्यटक के आराम और बजट को ध्यान में रखते हुए कई प्रकार के होटल हैं। 
लक्जरी होटल जैसे ताज महल पैलेस, ट्राइडेंट और ग्रैंड हयात में 9000 रुपये से कमरे प्रारंभ होते जिनमे कई सुविधाओं होती हैं। एक मध्यम बजट का होटल 4000 रूपये से शुरू होता है जिसमे बेहतर आवास, भोजन और लक्जरी जरूरत भी शामिल रहते हैं। इसके अलावा बजट होटल भी है जो 700 रुपये से 1000 रुपये के बीच होते हैं। इन होटलों भी पेशकश बुनियादी एवं अन्य लक्जरी सुविधाएं प्रदान की जाती हैं।

मुंबई में पर्यटक स्थल

मुंबई में ढेरो पर्यटन स्थल हैं जहा आप परिवार एवं बच्चों के साथ आराम से अवकाश मना सकते हैं

मनोरंजन, चिड़ियाघर और साहसिक

यहाँ के मनोरंजक स्थलों में एडलैब्स एक्वा मैजीका, एस्सेल वर्ल्ड, एडलैब्स इमैजिका, भवन नेचर एडवेंचर सेंटर, अंधेरी, संजय गांधी नेशनल पार्क इत्यादि शामिल हैं।

फिल्म स्टूडियो

मुंबई शहर को बॉलीवुड के नाम से भी जाना जाता है। यहाँ कई प्रमुख सिनेमाघर और महान फिल्म निर्माताओं के फिल्म स्टूडियो है। इस शहर में 20 से अधिक फिल्म स्टूडियो है।